钦定古今图书集成/明伦汇编/官常典/第316卷 > 张昇
## 钦定古今图书集成/明伦汇编/官常典/第316卷 > 张昇

按《明外史》本传：“昇字启昭，南城人。成化五年进士第
一，授修撰，历谕德。弘治改元，迁庶子。大学士刘吉当
国，昇因天变疏言：陛下即位，言者率以万安、刘吉、尹
直为言，安、直被斥，吉独存。吉乃倾身阿佞，取悦言官，
昏暮款门，祈免纠劾，许以超迁。由是谏官缄口，奸计
始遂。贵戚万喜，依凭宫壸，凶焰炽张，吉与缔姻，及喜”
下狱，犹为营救。父存则异居各爨，父没则夺情起官。
谈笑对客，无复戚容。盛纳艳姬，恣为淫黩。且历数其
纳贿“纵子”等十罪。吉愤甚，风科道劾昇诬诋。调南京
工部员外郎。吉罢，复故官，历礼部左、右侍郎。十五年
代傅瀚为尚书。孝宗崩，真人陈应。西番灌顶大国
师那卜《坚参》等以祓除，率其徒入乾清宫，昇请寘之。
诏夺《真人》、国师高士等三十馀人名号，斥逐之。昇
在部五年，遇灾异辄进直言，亦数为言者所攻。然自
守谨饬。正德初，以秦府镇国将军诚《请袭封保安
王》，事忤刘瑾，谢病。诏加太子太保，乘传归。月米、岁夫
如制。